Diari Oficial de la Generalitat Valenciana


Sumari del DOGV 4248, del 14-05-2002 (2002/4818)

ORDE de 30 d'abril de 2002, de la Conselleria d'Innovació i Competitivitat, per la qual es modifica l'Orde de 18 de desembre de 2001, per la qual es convoquen ajudes per a l'exercici 2002, en el marc del Pla d'Implantació d'Empreses en l'Exterior, i es fan públics les línies de crèdit i l'import global màxim destinat a finançar-les.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4818


Data del document
:   30-04-2002

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * petita i mitjana empresa
    * ajuda pública
    * suport econòmic
    * ajuda a les empreses
    * comerç exterior

ORDE de 30 d'abril de 2002, de la Conselleria d'Innovació i Competitivitat, per la qual es modifica l'Orde de 18 de desembre de 2001, per la qual es convoquen ajudes per a l'exercici 2002, en el marc del Pla d'Implantació d'Empreses en l'Exterior, i es fan públics les línies de crèdit i l'import global màxim destinat a finançar-les. [2002/4818]
  
Amb data 28 de desembre de 2001 va ser publicada en el Diari Oficial de la Generalitat Valenciana l'Orde de 18 de desembre de 2001, de la Conselleria d'Innovació i Competitivitat, per la qual es convoquen ajudes per a l'exercici 2002, en el marc del Pla d'Implantació d'Empreses en l'Exterior.
  
Després de la publicació de la Llei de Pressupostos de la Generalitat per a l'exercici actual i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de crèdit que financen les mencionades ajudes, i també l'import global màxim destinat a finançar-les.
  
D'altra banda, es considera necessari introduir determinades modificacions en el text de l'orde mencionada, relatives al termini de justificació.
  
En virtut d'això i de conformitat amb el que s'ha establit en la disposició addicional primera de l'Orde de 18 de desembre de 2001, de la Conselleria d'Innovació i Competitivitat, i en virtut de les facultats que m'atorga l'article 35 de la Llei de Govern Valencià, en relació amb l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
Per a l'exercici 2002, i de conformitat amb el que s'ha establit en la Llei 10/2001, de 27 de desembre, de Pressupostos de la Generalitat Valenciana per al dit exercici, les ajudes establides mitjançant l'Orde de 18 de desembre de 2001, de la Conselleria d'Innovació i Competitivitat, per la qual es convoquen ajudes per a l'exercici 2002, en el marc del Pla d'Implantació d'Empreses en l'Exterior, es finançaran a càrrec de la secció, el programa, la línia i l'import global màxim que a continuació s'assenyalen:
  
- Secció 11. Programa 622.10. Ordenació i Promoció Comercial.
  
- capítol IV. Línia T4625. Import global màxim: 1.662.089,56 euros.
  
- capítol VII. Línia T4626. Import global màxim: 593.437,50 euros.
  
Article 2
  
Es modifica l'article 2 de l'Orde de 18 de desembre de 2001 que queda redactat de la següent manera: ?Als efectes del que s'ha previst en l'article 13 de l'Orde de 16 de juliol de 2001, els beneficiaris hauran de presentar els documents de justificació de l'ajuda en el termini d'un mes des de l'execució del projecte i, en tot cas, fins al 31 de desembre de 2002, llevat que per circumstàncies concurrents s'assenyale un termini distint en la resolució de concessió de l'ajuda; serà admissible, sempre que així es reflectisca en l'esmentada resolució, la realització de pagaments parcials, després de la presentació prèvia de la documentació justificativa pel percentatge corresponent de la despesa aprovada?.
  
DISPOSICIONS FINALS
  
Primera
  
Es faculta el director general de Comerç i Consum per a dictar les disposicions i adoptar les mesures que considere oportunes per al desenvolupament i l'aplicació del que s'ha disposat en esta orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana.
  
València, 30 d'abril de 2002
  
El conseller d'Innovació i Competitivitat
  
FERNANDO V. CASTELLÓ BORONAT